Asiakirja Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu - Liite I: Luettelo, josta määrätään liittymisasiakirjan 29 artiklassa - XI Sisämarkkinat ja rahoituspalvelut - B. Välitön verotus, vakuutukset ja luottolaitokset - III Luottolaitokset



Virallinen lehti nro C 241 , 29/08/1994 s. 0199



III LUOTTOLAITOKSET 1. 377 L 0780: Ensimmäinen neuvoston direktiivi 77/780/ ETY, annettu 12 päivänä joulukuuta 1977, luottolaitosten liiketoiminnan aloittamiseen ja harjoittamiseen liittyvien lakien, asetusten ja hallinnollisten määräysten yhteensovittamisesta (EYVL N L 322, 17.12.1977, s. 30), sellaisena kuin se on muutettuna seuraavilla: - 179 H: liittymisehdoista ja perustamissopimusten mukautuksista tehty asiakirja - Helleenien tasavallan liittyminen Euroopan yhteisöihin (EYVL N L 291, 19.11.1979, s. 17) - 385 L 0345: neuvoston direktiivi 83/345/ETY, annettu 8 päivänä heinäkuuta 1985 (EYVL N L 183, 18.7.1985, s. 19) - 185 I: liittymisehdoista ja perustamissopimusten mukautuksista tehty asiakirja - Espanjan kuningaskunnan ja Portugalin tasavallan liittyminen Euroopan yhteisöihin (EYVL N L 302, 15.11.1985, s. 23) - 386 L 0524: neuvoston direktiivi 86/524/ETY, annettu 27 päivänä lokakuuta 1986 (EYVL N L 309, 4.11.1986, s. 15) - 389 L 0646: toinen neuvoston direktiivi 89/646/ ETY, annettu 15 päivänä joulukuuta 1989 (EYVL N L 386, 30.12.1989, s. 1) Lisätään 2 artiklan 2 kohtaan seuraava: «Itävallassa yrityksiin, jotka on hyväksytty yleishyödyllisiksi rakennusyhteisöiksi; Suomessa seuraaviin laitoksiin: Teollisen yhteistyön rahasto Oy/Fonden för industriellt samarbete Ab, Suomen Vientiluotto Oy/Finlands Exportkredit Ab ja Kera Oy/Kera Ab; Ruotsissa «Svenska Skeppshypotekskassan» -nimiseen laitokseen». 2. 389 L 0647: Neuvoston direktiivi 89/647/ETY, annettu 18 päivänä joulukuuta 1989, luottolaitosten vakavaraisuussuhteesta (EYVL N L 386, 30.12.1989, s. 14), sellaisena kuin se on muutettuna seuraavilla: - 391 L 0031: komission direktiivi 91/31/ETY, annettu 19 päivänä joulukuuta 1990 (EYVL N L 17, 23.1.1991, s. 20) - 392 L 0030: neuvoston direktiivi 92/30/ETY, annettu 6 päivänä huhtikuuta 1992 (EYVL N L 110, 28.4.1992, s. 52) a) Lisätään 6 artiklan 1 kohdan c alakohdan ensimmäiseen alakohtaan: «lainat, joiden täydeksi vakuudeksi toimivaltaiset viranomaiset ovat hyväksyneet sellaisen suomalaisen asunto-osakeyhtiön osakkeita, joka toimii Suomen vuoden 1991 asunto-osakeyhtiölain tai vastaavan myöhemmän lainsäädännön mukaisesti, sellaisten asuntojen osalta, jotka ovat tai tulevat olemaan lainansaajan käytössä tai vuokralle antamia.» b) Korvataan 11 artiklan 4 kohdassa sanat «Saksa, Tanska ja Kreikka» sanoilla «Saksa, Tanska, Kreikka ja Itävalta». 3. 392 L 0121: Neuvoston direktiivi 92/121/ETY, annettu 21 päivänä joulukuuta 1992, luottolaitosten suurten riskikeskittymien valvonnasta ja tarkastamisesta (EYVL N L 29, 5.2.1993, s. 1) a) Korvataan 4 artiklan 7 kohdan p alakohdan ensimmäinen virke seuraavasti: «p) lainat, joiden vakuudeksi toimivaltaiset viranomaiset ovat hyväksyneet kiinnitysvakuuden asuinkiinteistöön tai sellaisen suomalaisen asunto-osakeyhtiön osakkeita, joka toimii Suomen vuoden 1991 asunto-osakeyhtiölain tai vastaavan myöhemmän lainsäädännön mukaisesti ja omaisuuden leasingvuokraukseen, jossa leasing-toiminnan harjoittajalla säilyy täysi omistusoikeus vuokrattuun asuinkiinteistöön kunnes vuokralainen käyttää osto-oikeuttaan, ja kaikissa tapauksissa 50 prosenttiin kyseisen kiinteistön arvosta.» b) Lisätään 6 artiklan 9 kohtaan seuraava toinen alakohta: «sama koskee lainoja, joiden toimivaltaisten viranomaisten hyväksymänä vakuutena ovat osakkeet Suomen vuoden 1991 asunto-osakeyhtiölain tai myöhemmän vastaavan lainsäädännön mukaisesti toimivissa suomalaisissa asunto-osakeyhtiöissä, ja jotka ovat samankaltaisia kuin edellisessä alakohdassa tarkoitetut kiinnityslainat.»